Rəşad Nəbiyev

Rəşad Nəbi oğlu Nəbiyev () — Azərbaycanın rəqəmsal inkişaf və nəqliyyat naziri (2021 — h.h), Azərkosmos ASC-nin sədri (2011–2021).

 Karyerası 
Azərbaycan Dövlət İdarəçilik Akademiyasında təhsil alıb. 1997–2000-ci illərdə Azərbaycan Respublikası Prezidentinin İcra Aparatında İnformasiya resursları və texnologiyaları mərkəzində və Xarici əlaqələr şöbəsində çalışmışdır.

2002–2004-cü illərdə Azərbaycan Respublikası Mərkəzi Bankının Bazar əməliyyatları departamentində çalışmışdır.

2004–2011-ci illərdə, Rabitə və İnformasiya Texnologiyaları Nazirliyinin Maliyyə, uçot və iqtisadi təhlil şöbəsinin müdiri vəzifəsində işləmişdir.

2011–2021-ci illərdə Azərkosmos ASC-nin sədri vəzifəsində çalışmışdır.

Azərbaycan Respublikası Prezidenti İlham Əliyevin 2021-ci il 26 yanvar tarixli Sərəncamına əsasən Azərbaycan Respublikasının nəqliyyat, rabitə və yüksək texnologiyalar naziri vəzifəsinə təyin edilmişdir.

Rəşad Nəbiyev Azərbaycan Cüdo Federasiyasının prezidenti və Beynəlxalq Cüdo Federasiyasının nəzdində yaradılmış Yeni Texnologiyalar və Yüksək Məhsuldarlıq Komissiyasının sədri və Beynəlxalq Cüdo Federasiyasının (IJF) İcraiyyə Komitəsinin üzvü

 Təhsil 
1994–2000-ci illərdə Azərbaycan Respublikasının Prezidenti yanında Dövlət İdarəçilik Akademiyasında Dövlət və bələdiyyə idarəetməsi ixtisası üzrə bakalavr və magistr təhsili almış, 2000–2002-ci illərdə isə ABŞ-nin Şərqi Karolina Universitetində iqtisadiyyat üzrə magistr dərəcəsinə yiyələnmişdir.Rəqəmsal İnkişaf və Nəqliyyat Nazirliyinin rəsmi saytı https://mincom.gov.az/az/nazirlik/rehberlik/resad-nebi-oglu-nebiyev 

 Təltiflər 
Azərbaycan Respublikası Prezidentinin 06 fevral 2014-cü il tarixli Sərəncamı ilə informasiya-kommunikasiya və kosmik sənaye sahələrinin inkişafında xidmətlərinə görə "Tərəqqi" medalı ilə təltif edilmişdir.

Azərbaycan Respublikası Prezidentinin 27 may 2019-cu il tarixli müvafiq Sərəncamı ilə "Azərbaycan Xalq Cümhuriyyətinin 100 illiyi (1918–2018)" yubiley medalı ilə təltif olunmuşdur.

Azərbaycan Respublikası Prezidentinin müvafiq Sərəncamı ilə 2023-cü ildə "Heydər Əliyevin 100 illiyi (1923–2023)" yubiley medalı ilə təltif olunmuşdur.

2024-cü ilin yekunlarına əsasən Rəşad Nəbiyev Ədalətli oyun prinsiplərinə sadiq bədən tərbiyəsi və idman xadimi seçilib

 İstinadlar 

Kateqoriya:Azərbaycan Cüdo Federasiyasının prezidentləri
Kateqoriya:Azərbaycanın rəqəmsal inkişaf və nəqliyyat nazirləri